text: [{"text_idx": "#000001", "text": "Skotland gongur undan at bru\u0301ka vetni i\u0301 skipafer\u00f0slu"}, {"text_idx": "#000002", "text": "Royndir ver\u00f0a nu\u0301 gj\u00f8rdar at bru\u0301ka vetni a\u0301 ba\u0301ti, sum skal flyta go\u0301\u00f0s millum Aberdeen og nor\u00f0astu oyggjarnar"}, {"text_idx": "#000004", "text": "Nu\u0301 um dagarnar kom ein spennandi og ty\u0301\u00f0andi verk\u00e6tlan fram i\u0301 dagsins ljo\u0301s, har roynt ver\u00f0ur at finna ny\u0301ggjar h\u00e6ttir at u\u0301tvega ny\u0301ggj og bur\u00f0ardygg brennievni til ba\u0301tar og skip."}, {"text_idx": "#000005", "text": "Ta\u00f0 er ikki so langt si\u0301\u00f0ani, at vit i\u0301 F\u00f8royum to\u0301ku i\u0301 bru\u0301k spildurny\u0301ggjan aliba\u0301t, sum ny\u0301tir streym fra\u0301 battari\u0301um. Nu\u0301 arbei\u00f0a tey i\u0301 Skotlandi og Hetlandi vi\u00f0 eini verk\u00e6tlan, har vetni ver\u00f0ur bru\u0301kt sum brennievni heldur enn olja i\u0301 ba\u0301ti, sum skal flyta go\u0301\u00f0s millum Aberdeen og skotsku oyggjarnar, Hetland og Orknoyggar,"}, {"text_idx": "#000006", "text": "Ein kollveltandi verk\u00e6tlan er um at fara av bakkastokki, har eitt skip ver\u00f0ur riki\u00f0 vi\u00f0 vetni. Undir yvirskriftini \u201cfull stream ahead\u201d skrivar Shetland News, at \u00e6tlanin er at sjo\u0301seta ny\u0301ggja flutningsfari\u00f0 i\u0301 august i\u0301 2024."}, {"text_idx": "#000008", "text": "I\u0300 juli og august ver\u00f0ur fari\u00f0 undir at royndarkoyra vetnist\u00f8knina og fer ba\u0301turin i\u0301 royndarsigling i\u0301 oktober 2024. At ba\u0301turin ikki er manna\u00f0ur i\u0301 royndarsiglingini er fyri at tryggja s\u00e6r, at einki o\u0301vanligt hendir, sum kann ska\u00f0a fo\u0301lk."}, {"text_idx": "#000009", "text": "I\u0301 sambandi vi\u00f0 ny\u0301tsluna av ba\u0301tinum i\u0301 framti\u0301\u00f0ini ver\u00f0ur hugsa\u00f0 um at veita t\u00e6nastur til havvindmylnulundir, r\u00f8rlei\u00f0ingar a\u0301 havbotninum eins og verju av varandi orku til havs."}, {"text_idx": "#000014", "text": "Helvtin av orkuni fra\u0301 vindmyllulundum fer til spillis"}, {"text_idx": "#000018", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000019", "text": "Bera o\u0301tta fyri ny\u0301ggjum gr\u00f8num brennievnum"}]